Návrh

Komuniké

Vláda Slovenskej republiky na svojom zasadnutí dňa ................... 2003 zrušila úlohu č. 8 v mesiaci november v Pláne legislatívnych úloh vlády Slovenskej republiky na rok 2003, a to “Návrh zákona, ktorým sa mení a dopĺňa zákon č. 424/1991 Zb. o združovaní v politických stranách a v politických hnutiach”. Zároveň vláda Slovenskej republiky uložila namiesto novely zákona pripraviť nový zákon o politických stranách a politických hnutiach a predložiť ho na rokovanie vlády Slovenskej republiky vo februári 2004.

Nový zákon o politických stranách a politických hnutiach bude obsahovať dve časti; problematiku vzniku a zániku politických strán a hnutí ako právnických osôb a problematiku hospodárenia a financovania zameranú na transparentnosť a legálnosť príjmov a výdavkov. Návrh zákona bude pripravovať pracovná skupina vymenovaná ministrom vnútra zo zástupcov ministerstva vnútra, ministerstva financií, ministerstva spravodlivosti, generálnej prokuratúry a úradu vlády - odboru boja proti korupcii.